b'\n_START_ARTICLE_\nL\xc3\xa9on Charles Th\xc3\xa9venin\n_START_PARAGRAPH_\nSi L\xc3\xa9on Charles Th\xc3\xa9venin (30 Marso 1857, Meaux, Seine-et-Marne \xe2\x80\x93 21 Septyembre 1926, Paris) ay isang inhinyero ng telegrapo na Pranses na nagpalawig sa batas ni Ohm sa pagsusuri ng mga kumplikadong de-koryenteng circuits.\n_START_SECTION_\nTalambuhay\n_START_PARAGRAPH_\nIpinanganak sa Meaux, Pransiya, pumasok si Thevenin sa \xc3\x89cole polytechnique sa Paris noong 1876. Pagkatapos niyang makatapos ng pag-aaral, noong 1878, umanib siya sa Pangkat ng mga Inhinyerong Telegrapo (na sa dakong huli ay naging French PTT). Doon siya unang nag-trabaho sa pagpaunlad ng mga mahahabang linya ng telegrapo sa ilalim ng lupa._NEWLINE_Hinirang bilang isang inspektor sa pagtuturo sa \xc3\x89cole sup\xc3\xa9rieure de t\xc3\xa9l\xc3\xa9graphie noong 1882, mas naging interesado siya sa mga problema ng pagsukat sa electrical circuits. Bilang isang resulta ng kanyang pag-aaral sa batas na pang-circuit ni Kirchoff at ang batas ni Ohm, nabuo niya ang kanyang tanyag na teorama, ang teorama ni Thevenin, kung saan naging posible ang pagkalkula ng mga kuryente sa mas komplekadong electrical circuits at nagbigay sa mga tao ng kakayahan na baguhin ang mga komplekadong circuits at gawing simpleng circuits na tinatawag na equivalent circuits ni Thevenin._NEWLINE_At matapos maging pinuno ng Bureau des Lignes, nagkaroon siya ng oras na magturo ng mga asignatura sa labas ng \xc3\x89cole Sup\xc3\xa9rieure, kabilang ang isang kurso sa mekanika sa Institut National Agronomique, Paris. Noong 1896, siya ay hinirang bilang Direktor ng Telegraph Engineering School, at noong 1901 naman, bilang Punong Inhinyero ng mga gawaan ng telegrapo.'